Анри I дьо Гиз () 3-ти херцог Гиз (род. на 31 декември 1549, 3-ти херцог на Гиз – убит по заповед на крал Анри III на 23 декември 1588). От раждането си принц дьо Жоанвил, а от 1563 г. е херцог дьо Гиз и пер на Франция, граф на Йо (1570 – 1588). Влиятелна политическа фигура, ръководител на Католическата лига по време на религиозните войни във Франция и един от организаторите на Вартоломеевата нощ. Известен остава и с прозвището си "Белязаният" заради получен белег на лицето при едно от многобройните сражения, които води срещу протестантите.